[{"text_idx": "#000002", "text": "Ailadeiladu\u2019r gymuned leol i\u2019n Cymoedd"}, {"text_idx": "#000003", "text": "Wrth ymateb i bandemig COVID-19, mae\u2019r stryd fawr yng Nghymru wedi denu cryn dipyn o sylw yn y newyddion dros y flwyddyn ddiwethaf o ganlyniad i bryderon ynghylch dyfodol canol ein trefi. Serch yr effaith economaidd y mae eleni wedi\u2019i chael ar ein cymunedau, mae pobl yn ymweld a\u0302\u2019u siopau lleol i gael hanfodion bywyd ac mae cynghorau\u2019n parhau a\u0302\u2019u dyletswyddau bob dydd, e.e. cynnal a chadw ymylon ffyrdd a chylchfannau. Rydym fel cenedl, gwlad ac yn fyd-eang wedi dysgu gwir werth gofalu am ein cymunedau ac am ein hiechyd meddyliol a chorfforol ni ein hunain."}, {"text_idx": "#000004", "text": "Rhan o\u2019n heconomi sylfaenol yw\u2019r gwasanaethau a\u2019r nwyddau sylfaenol yr ydym ni gyd yn dibynnu arnynt, megis bwyd, tai a manwerthwyr ar y stryd fawr. Dros y flwyddyn ddiwethaf a chyn hynny, rydym wedi bod yn holi sut olwg fyddai ar ein cymoedd petaem yn barotach i gefnogi\u2019r gwasanaethau hyn yn lleol. Sut y gallem ni helpu rhagor o fusnesau lleol i ffynnu? Petaent yn ffynnu, a fyddai llai o bobl yn cymudo i\u2019r dinasoedd? Hefyd, o ganlyniad hynny, a fyddai rhagor ohonom yn treulio amser a\u0302 phobl yn ein cymdogaethau ein hunain?"}, {"text_idx": "#000007", "text": "\u201cMae\u2019r gwaith hwn wedi caniata\u0301u inni greu polisi\u0308au a phrotocolau newydd ar lefel uchel i gefnogi\u2019r Economi Sylfaenol. Ar o\u0302l cytuno ar y rhain, drwy sicrhau bod gennym ni reolaeth ar lefel weithredol ac ar lefel bwrdd dros bethau, a thrwy sicrhau ymrwymiad drwy\u2019r sefydliad, gallwn bellach estyn llaw i\u2019n cymunedau yn hyderus ac yn dryloyw, a bwriadwn gydweithio a\u0302 nhw unwaith eto pan fydd yn ddiogel inni wneud hynny\u201d."}, {"text_idx": "#000008", "text": "Dafliad carreg i ffwrdd, yn Nhreherbert, fe ddowch o hyd i Rhondda Skyline. Prosiect yw hwn a gynlluniwyd er mwyn creu sefydliad cymunedol newydd a rhoi hwb i fusnesau bychain yn seiliedig ar asedau naturiol lleol."}, {"text_idx": "#000010", "text": "\u201cMae cymunedau yn y Rhondda yn wydn iawn, felly byddai sicrhau\u2019r sylfaen angenrheidiol ar gyfer cyfleoedd busnes a hyfforddi yn nes at adref yn golygu llawer i bobl. Mae llawer yn cymudo i\u2019r gwaith ond dychmygwch sut y gallai cymunedau edrych pe na bai angen i gynifer o bobl wneud hynny? Mae hyn yn ymwneud a\u0302 balchder a hunaniaeth leol. Nid yr agwedd ariannol ar yr economi yw\u2019r unig ystyriaeth\u201d."}, {"text_idx": "#000011", "text": "Mae Parc Rhanbarthol y Cymoedd yn gweithio ar draws pob sector i ddatblygu agweddau ar yr economi sylfaenol yn ein cymoedd, gan gynnwys tyfu bwyd yn ein cymunedau, sicrhau bod pobl yn gallu mwynhau byd natur am resymau hamdden ac iechyd, a sicrhau dyfodol mwy gwyrdd i ganol ein trefi. I gael rhagor o wybodaeth, cysylltwch a\u0302\u2019n Cynullydd Cymunedau a Menter drwy e-bostio: valleysregionalpark@bridgend.gov.uk"}, {"text_idx": "#000014", "text": "Mae PRhC yn dod a\u0302 rhwydwaith o ddeuddeg parc trefol a gwledig a gwarchodfeydd natur at ei gilydd \u2013 a elwir hefyd yn \u2018Byrth Darganfod\u2019 \u2013 fel rhan o brosiect i sefydlu parc rhanbarthol parhaol ar gyfer Cymoedd De Cymru. Mae parciau rhanbarthol i\u2019w gweld yn y DU a ledled y byd, gan roi cyfleoedd [...]"}, {"text_idx": "#000018", "text": "Dewch i ddarganfod beth sydd ar y gweill ledled y rhanbarth, pwy sydd wedi bod yn mwynhau\u2019r Cymoedd a beth maen nhw wedi bod yn ei wneud!"}, {"text_idx": "#000020", "text": "Mae PRhC yn dod a\u0302 rhwydwaith o ddeuddeg parc trefol a gwledig a gwarchodfeydd natur at ei gilydd \u2013 a elwir hefyd yn \u2018Byrth Darganfod\u2019 \u2013 fel rhan o brosiect i sefydlu parc rhanbarthol parhaol ar gyfer Cymoedd De Cymru. Mae parciau rhanbarthol i\u2019w gweld yn y DU a ledled..."}, {"text_idx": "#000022", "text": "Rydyn ni mor falch o faint mae Cynllun Gwarcheidwaid Parc Rhanbarthol y Cymoedd \u2014 a gyflwynir gan Groundwork Wales \u2014 wedi\u2019i gyflawni ers mis Mai 2021. O hyfforddiant a gweithdai amgylcheddol i waith gwella tir ledled ein Pyrth Darganfod a gweithio mewn partneriaeth a\u0302..."}]